જોકે આ વાતને ફગાવી દેતાં શોની પ્રોડ્યુસર એકતા કપૂર કહે છે, ‘જ્યારથી આ શોની શરૂઆત કરવામાં આવી ત્યારથી પ્રીતિ અમારી પસંદગી રહી છે અને તે આ શો છોડી દેશે એવા ન્યુઝ તદ્દન ખોટા છે. આ એક અફવા છે જેમાં કોઈ સત્ય નથી. અમારા જજની પૅનલ જુદા-જુદા વ્યુ ધરાવે છે જેથી એ દરેક રિલેશનશિપને અલગ-અલગ રીતે જોઈ શકે. પ્રીતિએ અમને અગાઉથી કહ્યું જ હતું કે તે એક શો માટે શૂટિંગ નહીં કરી શકે, કારણ કે તેની દાદીની સર્જરી કરાવવાની હતી એથી એ શોને અમે રેમો ડિસોઝા સાથે શૂટ કર્યો હતો.’પ્રીતિ ઝિન્ટાના ધૂની દિમાગની વાતને અફવા ગણાવતાં એકતા કહે છે, ‘એ તદ્દન ખોટી વાત છે. ‘નચ બલિયે’ પરિવારના કોઈ પણ મેમ્બરને તમે પૂછશો તો તે પણ તમને એ જ કહેશે. અમારા જજની પૅનલ ફિનાલે સુધી અમારી સાથે જ છે અને ‘નચ બલિયે’માં એને લઈને કોઈ સમસ્યા નથી.’